  Туспуктэм: Майя Бывальцева Майя Бывальцева 0+ 9-тӥ пӧсьтолэзе 11 часысен Ижкарын Космонавтъёслэн парказы «Многонациональный свадебный хоровод» фестиваль ортчоз. Туннэ нуналлы дасо пала йӧскаылк коллективъёслэсь куриськонъёс вуизы, вераз ивортодэтъя «Удмуртия» агентстволы Калыкъёслэн эшъяськон юртысьтызы ужрадъёсты радъян ёзэтысь ӧнерчи Ирина Стерхова. Фестивальын пӧртэм выжы калыкъёс сюан йылолъёссэс возьматзы, сюанлэн кыкетӥ нуналаз ортчытоно йылолъёсъя квест радъялозы, пӧртэм калыкъёслэсь сюан дӥськутсэс возьматозы, элькунын улӥсь калыкъёс сюанлы пӧрано сиён-юонъёссэс дасялозы. Со сяна, сипельёсын, дӥсен вузкарон мыноз, нылпиослы шудон площадка ужалоз. Люкаськем калыкез лулчеберетъя йӧскалык огазеяськонъёслэн творчествоя коллективъёссы шулдыртозы. Фестиваль 50 арлэсь трос ӵошен улэм кузпалъёсты сӥлы каронэн но сюан хороводэн йылпумъяськоз. Радъясьёс ужрадэ 1 сюрс пала адями пыриськоз шуыса чаклало.  Куриськонъёсты кутон мынэ на, соосты sterhova_ib@ddn.udmr.ru электрон адресэ келяно. Ватсаса юанъёсын +7 (912) 764 64 64 номеръя вазиськыны (жингыртыны яке Вайберын гожтыны) луоз. Тодэ вайытом, 18-тӥ инвожое Пичи Пурга ёросысь Кечур гурт вӧзысь возь вылын Гербер йӧскалык шулдыръяськон ортчиз. Ужрадэ Удмуртиысь но Россилэн мукет улосвылъёсысьтыз 15 сюрс пала адями пыриськиз. Тегъёс: фестиваль йӧскалыкполитика йӧслыкъёс Ижкар йылолъёс Удмуртия  